60. ΑΠΟΦΑΣΙΣ ΥΠΟΥΡΓΟΥ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθ.ΔΑ/Γ/23000/1471 της 12 Ιουλ./8  Αυγ. 1975 (ΦΕΚ Β' 840) Περί καθορισμού Μονάδων, Υπηρεσιών και Συμβουλίων ΥΠΑ, δικαιουμένων Επισήμου Σφραγίδος, ως και υπευθύνου φυλάξεως τούτων. Έχοντες υπ' όψει: 1.Το Ν.Δ. 714/70 "περί ιδρύσεως Διευθύνσεως Εναερίων Μεταφορών παρά τω Υπουργείω Συγκοινωνιών και Οργανώσεως της Υπηρεσίας Πολιτικής Αεροπορίας". 2.Το Β.Δ.83/72 "περί Κανονισμού Οργανώσεως και Προσωπικού της Υπηρεσίας Πολιτικής Αεροπορίας". 3.Τας διατάξεις του Νόμ. 48/75 "περί της Εθνικής Σημαίας της Ελλάδος, του Εμβλήματος της Ελληνικής Δημοκρατίας, του όρκου των αναλαμβανόντων δημοσίαν εν γένει υπηρεσίαν, του τύπου των σφραγίδων των Δημοσίων Αρχών και των εγγράφων τούτων"· 4.Τας ανάγκας της Υπηρεσίας Πολιτικής Αεροπορίας, αποφασίζομεν: 1.Ορίζομεν τας κατά περίπτωσιν αρμοδίας Αρχάς ΥΠΑ, τας δυναμένας να διαθέτωσιν επίσημον σφραγίδα, ως κάτωθι: α)Την Κεντρικήν Υπηρεσίαν.  β)Τας Ειδικάς Αρχάς ΚΥ/ΥΠΑ.  γ)Τας Περιφερειακάς Υπηρεσίας ΥΠΑ. δ)Το Γραφείον Νομικών Υποθέσεων, καθ' όσον αφορά εις τον Τομέα Νηολογήσεως - Υποθηκών.  ε)Τα Ζ' και Η' Υπηρεσιακά Συμβούλια. ς)τα Ζ΄ και Η΄ Πειθαρχικά Συμβούλια. ζ)Οιοδήποτε έτερον Συμβούλιον, συνιστώμενον δια την αντιμετώπισιν υπηρεσιακών αναγκών και λειτουργούν ως ιδία Αρχή. 2.Καθορίζομεν υπεύθυνα δια την φύλαξιν της επισήμου σφραγίδος όργανα, ως κάτωθι: α)Δια την Κεντρικήν υπηρεσίαν ΥΠΑ: (1)Ο Τμηματάρχης Κεντρικής Γραμματείας, δια την κύρωσιν των εξερχομένων κλπ. εγγράφων κατά τας εν ισχύϊ εκάστοτε γενικάς ή ειδικάς εν προκειμένω διατάξεις. (2)Ο Γραμματεύς του Διοικητικού Συμβουλίου ΥΠΑ, δια τας ανάγκας γενικώς του ΔΣ/ΥΠΑ. (3)Ο Διευθυντής του Γραφείου Διοικητού, δια την επικύρωσιν της, μέσω του Γραφείου τούτου, διεκπεραιουμένης, οσάκις απαιτείται, αλληλογραφίας. (4)Ο Τμηματάρχης Έργων Υποδομής και Κτιρίων, δια την κύρωσιν των πάσης φύσεως εκπονουμένων μελετών έργων». (5)Οι Προϊστάμενοι των Τμημάτων Πτυχίων και Αδειών (Ε1/Α) και Λειτουργίας Υπηρεσιών Εναερίου Κυκλοφορίας (Ε1/Β), δια την κύρωσιν των  απονεμομένων, κατά περίπτωσιν, υπό της ΥΠΑ πτυχίων και αδειών. (6)Ο Προϊστάμενος του Τμήματος Τηλεπικοινωνιακού Εξοπλισμού Αεροσκαφών και Εταιρικών Επικοινωνιών (Ε4/Γ), δια την κύρωσιν των αδειών σταθμών αεροσκαφών. (7)Ο υπεύθυνος του Υπαρχείου ΚΥ/ΥΠΑ, δια την μέσω τούτου διεκπεραιουμένην αλληλογραφίαν. (8)Ο Προϊστάμενος Νομικών Υποθέσεων, δια τα Νηολόγια και Υποθήκας των Αεροσκαφών. Η σχετική σφραγίς φέρει την ένδειξιν "Νηολόγια - Υποθήκαι Αεροσκαφών. (9)Οι Γραμματείς των κατά περίπτωσιν Συμβουλίων, δια την αντιμετώπισιν των αναγκών εκάστου Συμβουλίου. Αι σχετικαί σφραγίδες φέρουν εκάστη τον τίτλον του κατά περίπτωσιν Συμβουλίου. β)Διά το ΛΕΚ, την ΥΕΤΕ, την ΣΠΟΑ και την ΜΟΜ, ο Προϊστάμενος της Γραμματείας, δια την κύρωσιν της εν γένει αλληλογραφίας κλπ. εκάστης Μονάδος. γ)Δια τον ΚΑΑ, ο Προϊστάμενος του Τμήματος Διεκπεραιώσεως, δια την κύρωσιν της εν γένει αλληλογραφίας κλπ. του Αερολιμένος. δ)Δια τους ΚΑΘ-ΚΑΡ-ΚΑΚ-ΚΑΗ, ο Προϊστάμενος του Γραφείου Διοικητικού, δια την κύρωσιν της εν γένει αλληλογραφίας κλπ. των Αερολιμένων. ε)Δια τους λοιπούς Αερολιμένας, ο Αερολιμενάρχης, δια την κύρωσιν της εν γένει αλληλογραφίας κλπ. των Αερολιμένων. ς)Δια τα Ραδιοβοηθήματα, ο Προϊστάμενος αυτών δια την κύρωσιν κλπ. της εν γένει αλληλογραφίας. 3.Προσδιορισμός και ετέρου, πέραν του οριζομένου ως άνω υπευθύνου οργάνου, δια τας μονάδας των εδαφ. (β) έως και (ε) και προς αντιμετώπισιν ειδικών εκάστης αναγκών, δύναται να λάβη χώραν μόνον τη εγγράφω εντολή των κατά περίπτωσιν προϊσταμένων των μονάδων τούτων. 4.Η χρησιμοποίησις και φύλαξις των σφραγίδων ενεργείται κατά τα εν παρ. 5, 6 και 7 του κεφαλ. Ζ' του Κανονισμού Αλληλογραφίας ΥΠΑ. 5.Η καταστροφή απασών των διαφόρου των δια του Ν. 48/75 καθοριζομένων τύπου σφραγίδων ενεργείται κατά την κεκανονισμένην διαδικασίαν (παρ. 8 και 9, κεφ. Ζ' του Κανονισμού Αλληλογραφίας ΥΠΑ.). 6.Από κοινοποιήσεως της παρούσης η υπ' αριθ.ΔΑ/Γ.24130/1410 από 11 Ιουν. 1973 ως και άπασαι επί του αυτού αντικειμένου αποφάσεις, αντικείμεναι τη παρούση καταργούνται. Η παρούσα δημοσιευθήτω δια της Εφημερίδος της Κυβερνήσεως.  (Μετά τη σελ. 526,426) Σελ. 526,427 Τεύχος 580 – Σελ. 129 Υπηρεσία Πολιτικής Αεροπορίας 38.Κ.α.60 39 